[pic] | KOMISIJA EVROPSKIH SKUPNOSTI |

Bruselj, 14.07.2005

KOM(2005) 320 konč.

SPOROČILO KOMISIJE

Poročilo o izvajanju Uredbe Sveta (ES) 866/2004 z dne 29. aprila 2004 in položaju, nastalem z njeno uporabo

SPOROČILO KOMISIJE

Poročilo o izvajanju Uredbe Sveta (ES) 866/2004 z dne 29. aprila 2004 in položaju, nastalem z njeno uporabo

Uvod

Uredba Sveta (ES) 866/2004 z dne 29. aprila 2004 o režimu na podlagi člena 2 Protokola 10 k Aktu o pristopu[1] (v nadaljevanju: Uredba o zeleni črti) v členu 11(1) določa, da „ Komisija letno poroča Svetu, prvič najkasneje eno leto po uveljavitvi te uredbe, o izvajanju Uredbe in položaju, nastalem z njeno uporabo, pri čemer po potrebi k temu poročilu priloži primerne predloge za spremembe“.

Uredba o zeleni črti je začela veljati 1. maja 2004. Določa pogoje, pod katerimi se določbe zakonodaje EU uporabljajo za razmejitveno črto med tistimi območji Republike Ciper, ki so pod dejanskim nadzorom vlade Republike Ciper, in tistimi, ki niso.

To poročilo zajema obdobje od 1. maja 2004 do 30. aprila 2005.

1. Izvedbeni ukrepi

7. julija 2004 je Komisija sprejela Odločbo št. 2004/604/ES o pooblastitvi Turške ciprske gospodarske zbornice v skladu s členom 4(5) Uredbe Sveta (ES) št. 866/2004[2].

10. avgusta 2004 je Komisija v skladu s členom 4(12) Uredbe o zeleni črti in po posvetovanju z Odborom za urejanje razmejitvene črte sprejela Uredbo (ES) št. 1480/2004 z o konkretnih predpisih za blago, ki prihaja iz območij, ki niso pod dejanskim nadzorom vlade Cipra, na območja, na katerih izvaja vlada dejanski nadzor[3]. Ti posebni predpisi so začeli veljati 23. avgusta 2004. Od takrat naprej se Uredba o zeleni črti glede blaga uporablja v celoti.

28. decembra 2004 je Komisija sprejela sklep o imenovanju fitosanitarnih strokovnjakov, ki opravijo inšpekcijske preglede na območjih Republike Ciper, ki niso pod dejanskim nadzorom vlade, kot je navedeno v členu 3 Uredbe Komisije (ES) št. 1480/2004.

17. februarja 2005 je Svet sprejel spremembe Uredbe o zeleni črti glede kmetijstva in olajšav za osebe, ki prečkajo črto[4].

18. aprila 2005 je Komisija sprejela prilagoditev Priloge I k Uredbi o zeleni črti. Seznamu mejnih prehodov sta bila dodana z mejna prehoda Ledra Street in Zodia [5].

Komisija zaenkrat ne načrtuje nadaljnjih predlogov za spremembe Uredbe o zeleni črti.

2. Prehod oseb

Prehod oseb poteka nemoteno. Več tisoč ciprskih državljanov dnevno prečka mejo z obeh strani razmejitvene črte. Državljanom EU je zagotovljeno prosto gibanje ne glede na to, od kod vstopajo v Ciper. Poročil o incidentih ni bilo.

Kljub temu, da Republika Ciper izvaja preglede oseb, ki prečkajo razmejitveno črto, postaja vedno bolj očitno, da obstaja sistematična nezakonita pot skozi severni del do območij, ki so pod nadzorom vlade. To pomeni, da učinkovit nadzor ne zajema celotne razmejitvene črte. Na nekaterih področjih je razmejitveno črto možno prečkati brez kakršne koli kontrole.

Prek razmejitvene črte je nezakonito prestopilo mejo več tisoč državljanov tretjih držav. Veliko jih je zaprosilo za azil v Republiki Ciper, kar je povzročilo znatno povečanje števila vlog za azil[6].

3. Prehod blaga

Kar zadeva blago, se Uredba o zeleni črti v celoti uporablja od 23. avgusta 2004 (glej 1.).

3.1 Statistični podatki

Turška ciprska gospodarska zbornica je Komisiji vsak mesec pravočasno sporočala podatke o vrsti, obsegu in vrednosti blaga, za katerega je izdala spremne dokumente.[7] Zbornica deluje učinkovito in strokovno. Podpirali so jo strokovnjaki iz držav članic.

Organi oblasti Republike Ciper so Komisiji mesečno pošiljali poročila o vrsti, količini in vrednosti blaga, ki je v skladu s spremnimi dokumenti prečkalo razmejitveno črto[8]. Ta poročila zajemajo blago, ki je prečkalo mejo na mejnih prehodih Pergamos in Strovilia v pristojnosti Vzhodne suverene cone .

Obseg in vrednost blaga, ki prečka črto, ostajata omejena. Med obdobjem poročanja je Zbornica izdala 862 spremnih dokumentov. Skupna vrednost blaga, za katerega so bili izdani dokumenti, znaša 1 000 617 EUR.

V obdobju poročanja niso bili uporabljeni vsi dokumenti, ker so bile nekatere transakcije preklicane ali dostave preložene. V več primerih je bil(-a) obseg/količina blaga, ki je prečkalo mejo, manjši(-a) kot obseg/količina, naveden(-a) na spremnem dokumentu. V skladu s poročili Republike Ciper znaša vrednost blaga, ki je dejansko prečkalo mejo, 818 133 EUR, tj. v povprečju 99 000 EUR na mesec[9]. Večinoma se je trgovalo z zelenjavo, izdelki iz kamna in papirja ter s pohištvom[10].

Organi oblasti Republike Ciper so izjemoma zavrnili prehod blaga (npr. gibanje proizvodov živalskega izvora, kot so sir halloumi in sveže ribe; kruh pita zaradi neizpolnjevanja zahtev glede označevanja in pakiranja.

Kot je določeno v členu 4(2) Uredbe o zeleni črti so organi oblasti Republike Ciper zaračunavali carine na tiste vrste kmetijskega blaga, ki so upravičene do izvoznih nadomestil ali intervencijskih ukrepov.

Razmejitvene črte ni prečkalo nobeno blago, ki ni bilo namenjeno v Republiko Ciper, kar pomeni, da prek razmejitvene črte trgovine med severnim delom Cipra in drugimi državami EU ni bilo.

3.2 Ovire

Pri trgovini prek razmejitvene črte je še vedno veliko ovir. Turško-ciprska gospodarska vozila, kot so avtobusi, tovornjaki, taksiji, kombiji in najeti avtomobili, se ne morejo prosto gibati po otoku. Republika Ciper ne priznava potrdil o tehničnem pregledu za gospodarska vozila in vozniških dovoljenj poklicnih voznikov, ki jih izdajo turško-ciprski organi oblasti.

Razlogov, da med severnim delom Cipra in EU prek območij pod vladnim nadzorom ni trgovine, je več, npr. obveznost registracije podjetja v območjih pod nadzorom vlade ( med drugim zaradi plačila DDV pri uvozu) in problemi na področju transporta (saj tovornjaki ne morejo prečkati meje in vozniška dovoljenja niso priznana).

3.3 Nadaljnje omogočanje lažje trgovine

V pripravi so odločbe Komisije v zvezi s predpisi za prečkanje razmejitvene črte za citruse[11], pa tudi med, sveže ribe in noje[12].

V imenu Komisije so strokovnjaki iz držav članic septembra 2004 na severnem delu otoka v skladu z ustreznimi predpisi Pravnega reda Skupnosti pri pridelku citrusov izvedli kontrolo pred obiranjem. Rezultati teh kontrol so potrdili rezultate iz oktobra 2003, v skladu s katerimi ni bilo ugotovljenih škodljivih organizmov Xanthomonas campestris, Cercospora angolensis in Guignardia citricarpa , iz česar se lahko sklepa, da se severnem delu Cipra ti organizmi ne pojavljajo. Poleg inšpekcij ter nadzora sadnih nasadov in pošiljk, namenjenih za trgovino prek razmejitvene črte, se bodo pregledi nadaljevali kot dejavnosti za dodatno spremljanje.

Neodvisni fitosanitarni strokovnjaki so izvedli številne preglede v severnem delu Cipra zaradi priprav na trgovino s krompirjem, ki bi se lahko začela s pomladnim pridelkom 2006, pod pogojem, da ne bi bilo resnih težav z zdravjem rastlin.

4. Storitve

V skladu z informacijami, s katerimi je bila seznanjena Komisija, v obdobju poročanja prek razmejitvene črte ni bilo pretoka storitev.

5. Zaključek

Po izvedbenih ukrepih, sprejetih v obdobju poročanja, se režim v skladu s členom 2 Protokola 10 Akta o pristopu uporablja v celoti.

Uredba se je pokazala kot stabilen pravni okvir za dnevno prečkanje meje tisoč ciprskih državljanov kot tudi drugih državljanov EU, ki se lahko svobodno gibljejo znotraj Cipra. To krepi povezanost med obema skupnostma na otoku in pozitivno vpliva na razvoj turizma. Zaskrbljujoče pa je nezakonito priseljevanje prek razmejitvene črte.

Še vedno ostaja omejitev glede obsega in vrednosti blaga, ki prečka razmejitveno črto. Znaten del trgovine prek razmejitvene črte ovirajo praktične ovire. Turška ciprska gospodarska zbornica je svoje obveznosti izpolnila učinkovito in strokovno.

Hitro odprtje dveh novih mejnih prehodov bi pozitivno vplivalo na razvoj trgovine in prispevalo k nadaljnjemu združevanju otoka.

Med severnim delom Cipra in drugimi državami članicami EU trgovine prek razmejitvene črte ni bilo.

ANNEX I

Overview table summarizing the monthly reports of the Turkish Cypriot Chamber of Commerce according to Article 8 of Commission Regulation No 1480/2004

August 2004 – April 2005

1 | August/2004 | 3.883 € |

2 | September/2004 | 48.265 € |

3 | October/2004 | 72.102 € |

4 | November/2004 | 86.547 € |

5 | December/2004 | 153.029 € |

6 | January/2005 | 53.166 € |

7 | February/2005 | 148.050 € |

8 | March/2005 | 117.177 € |

9 | April/2005 | 135.914 € |

TOTAL | 818.133 € |

ANNEX III Value of goods for which accompanying documents were issued by the TCCC

[pic]

ANNEX IV Development of most traded goods

[pic]

[1] UL L 161, 30.4.2004, str. 128, kakor je bila spremenjena z Uredbo Sveta (ES) št. 293/2005 z dne 17. februarja 2005, UL L 50, 23.2.2005, str. 1.

[2] UL L 272, 20.8.2004, str. 12.

[3] Uredba Komisije (ES) št. 1480/2004 z dne 10. avgusta 2004, UL L 272, 20.8.2004, str. 3.

[4] Uredba Sveta (ES) št. 293/2005 z dne 17. februarja 2005, UL L 50, 23.2.2005, str. 1.

[5] Uredba Komisije (ES) št. 601/2005 z dne 18. aprila 2005, UL L 99, str. 10.

[6] V obdobju poročanja je po podatkih Ministrstva za notranje zadeve za azil v Republiki Ciper zaprosilo 10 992 državljanov tretjih držav. Ocenjuje se, da je najmanj 50 % iskalcev azila nezakonito prestopilo mejo.

[7] Preglednico, ki povzema mesečna poročila, najdete v Prilogi I.

[8] Preglednico o prehodu blaga prek razmejitvene črte najdete v Prilogi II.

[9] Razvoj trgovine je razviden iz diagrama v Prilogi III.

[10] Razvoj trgovine z navedenim blagom je razviden iz diagrama v Prilogi IV.

[11] Na podlagi (spremenjenega) pododstavka 2 člena 4(2).

[12] Na podlagi (spremenjenega) člena 4(9).